Kevin Durant
Kevinas Veinas Durantas (angl. Kevin Wayne Durant, g. 1988 m. rugsėjo 29 d. Vašingtone) – JAV krepšininkas, žaidžiantis NBA lygoje rungtyniaujančioje Finikso „Suns“ komandoje. Vienerius metus žaidė NCAA Teksaso universitete. K. Durant ūgis yra 211 cm, svoris 109 kg. Jis žaidžia lengvojo ir sunkiojo krašto pozicijose. Mokymosi metu žaidė Merilande ir Virdžinijoje. 2016 m. vasarą paskelbė, kad palieka Oklahoma Sičio „Thunder“ ir keliasi į „Golden State Warriors“, sudarydamas didįjį ketvertą su Stephen Curry, Klay Thompson ir Draymond Green. 2019 m. paliko „Golden State Warriors“ ir persikėlė į Bruklino „Nets“. 2023 m. vasario 9 d. „Nets“ komanda iškeitė K. Durantą ir T. J. Warren į Finikso Suns komandą. 2023 m. pabaigoje K. Durantas pateko į visų laikų 10 rezultatyviausių NBA lygos žaidėjų sąrašą. 2024 m. vasaros olimpinėse žaidynėse K. Durantas tapo rezultyviausiu JAV žaidėju olimpinių žaidynių istorijoje.